חן אביגדורי

חן אביגדורי (נולד ב-19 באפריל 1970) הוא תסריטאי, יוצר ועורך בתעשיית הטלוויזיה בישראל. אביגדורי נולד ביפו, אולם בתיכון למד בפתח תקווה, בתיכון עמל ב'. את שירותו בצה"ל עשה בחיל הים, בסטי"ל. אביגדורי הוא בוגר אוניברסיטת תל אביב במדעי המדינה. עם סיום לימודיו, שימש כעוזר פרלמנטרי לחברת הכנסת יעל דיין. בהמשך, עבד כמנהל סטודיו במשרדי פרסום ובמקביל, החל להגיש ולערוך תוכניות ברדיו לב המדינה. כתסריטאי בשנת 2003 החל לכתוב לתוכנית אירוח של רמי ורד בערוץ 10 ולתוכנית הבידור "המופע המרכזי" בערוץ 2. בין השנים 2003–2006 כתב לתוכנית האירוח היומית של אלי יצפאן בערוץ 3 של HOT. בשנת 2004 כתב לתוכנית "כל לילה עם אסף הראל". בשנת 2005 כתב לתוכנית הבידור "היכל התרבות" בכיכובם של אדיר מילר ושלישיית מה קשור, ששודרה בערוץ 2, במסגרת זכיינית השידור רשת. בשנת 2007 כתב לתוכנית הישראלים בכיכובה של "שלישיית מה קשור" ששודרה לראשונה בערוץ 2 במסגרת הזכיינית "רשת". בשנת 2009 כתב ל"שבוע סוף" - תוכנית בידור ששודרה בערוץ 2. בשנת 2010 שמש כתסריטאי ראשי של "מי שואל אותך?" - שעשועון קומי, מסוגת מצלמה נסתרת, ששודר בזכיינית ערוץ 2, רשת בהנחיית הקומיקאי ליאור כלפון. בשנת 2012 כתב ל"צחוק מעבודה" - תוכנית בידור קומית בהנחייתו של שלום אסייג אשר שודרה בערוץ 2. בשנת 2015 כתב ל"היהודים באים" - סדרת טלוויזיה סאטירית הכוללת מערכונים אודות ההיסטוריה של העם היהודי. בשנת 2017 כתב ל"צומת מילר" - קומדיית המצבים בכיכובו של אדיר מילר. כמו כן, כתב לתוכניות "אגדת דשא", "רוקדים עם כוכבים", "מי למעלה?", "סופשלי", "תראו מי שואל", "נוסבאום וגולדשטיין", "החפרנים", "קופי טוק" ו"אחת שיודעת". כעורך בשנת 2012 ערך את "צחוק מעבודה", אשר שודרה בערוץ 2. בשנת 2012 היה עורך ראשי של התוכנית "מצב כפית", תוכנית מערכונים ששודרה בYES. בשנת 2014 ערך את "הפרעת קשב", תוכנית סטנד-אפ ואירוח ישראלית לילדים, בהנחיית הקומיקאי שחר חסון בערוץ הילדים. בשנת 2016 ערך את "החפרנים" - תוכנית טלוויזיה מדעית קומית. בשנת 2017 ערך את התוכנית הקומית של טל פרידמן, "הכל אבוד", ששודרה בערוץ 10. בשנת 2017 שמש כעורך אחראי בתוכנית הבידור הכל הולך בהנחיית דביר בנדק. בשנת 2017 שימש כעורך ראשי במשותף עם דני קרפל בתוכנית הסאטירה עד כאן! בכאן 11. כמו כן ערך את התוכניות "שישי עד הגג", "דרבי הקריוקי", "שחר חסון וחברים", "המועדון תראו מי שואל" ו"אחת שיודעת". כיוצר בשנת 2014 יצר עם שחר סגל את תוכנית האירוח לילדים הפרעת קשב ששודרה בערוץ הילדים. בשנת 2016 היה בין היוצרים של קומדיית המצבים סופשלי ששודרה בערוץ הילדים. בשנת 2017 יצר ביחד עם דני קרפל ועידו רוזנטל את תוכנית הסאטירה עד כאן! המשודרת בכאן 11. עיסוקים נוספים הופיע בתפקיד אורח ב"צומת מילר" בערוץ 2 ובסדרה "חברות" בערוץ 10. שידר בגלי צה"ל, במסגרת "ציפורי לילה", את "קיפודי לילה" שהייתה תוכנית סאטירה במוצ"ש לסיכום אירועי השבוע. אביגדורי משמש מרצה בבית הספר לתקשורת של אוניברסיטת אריאל בשומרון. אביגדורי נשוי לשרון, מטפלת רגשית לילדים על הרצף האוטיסטי, ואב לבת ולבן. הם מתגוררים בהוד השרון. במהלך מתקפת הפתע על ישראל באוקטובר 2023, אשתו שרון ובתו נעם נחטפו לעזה מקיבוץ בארי בו שהו בזמן המתקפה, יחד עם בני משפחה נוספים. שרון ונעם שוחררו חזרה לישראל ב-25 בנובמבר 2023, כחלק מעסקת שחרור החטופים ומבצע ״דלתות שמיים״. מדיה וקבצים בנושא חן אביגדורי בוויקישיתוף חן אביגדורי, ברשת החברתית אינסטגרם חן אביגדורי, במיזם "אישים" לתיעוד היצירה הישראלית חן אביגדורי, במסד הנתונים הקולנועיים IMDb (באנגלית) מר חן אביגדורי, באתר בית הספר לתקשורת של אוניברסיטת אריאל הכירו את חן אביגדורי, באתר וואלה, 8 באוגוסט 2017 שני ליטמן, "כשחטופים בחדר עם מחבל וכדור בקנה, לא צריך לדבר על עונש מוות למחבלים", באתר הארץ, 22 בנובמבר 2023 ידיעון הלימודים לשנת תשפ"א - אוניברסיטת אריאל בשומרון, באתר אוניברסיטת אריאל בשומרון מאיה בואנוס, ‏"שלא יהפכו לרון ארד": שבוע עם משפחות הנעדרים והחטופים, באתר מעריב אונליין, 21 באוקטובר 2023 גלעד מורג, לילך, אביתר ואבשלום נרצחו, שבעה בני משפחה נעדרים וחטופים: "כמו בסרט", באתר ynet, 23 באוקטובר 2023